# ทรงยศ สุขมากอนันต์
ทรงยศ สุขมากอนันต์ (ชื่อเล่น: ย้ง  เกิดวันที่ 20 สิงหาคม พ.ศ. 2516) เป็นผู้กำกับภาพยนตร์ไทย นักเขียนบท อยู่ในกลุ่ม 365 ฟิล์ม มีผลงานภาพยนตร์ที่สำคัญได้แก่ เด็กหอ และ แฟนฉัน รวมถึงมีผลงานซีรีส์ ฮอร์โมนส์ วัยว้าวุ่น นอกจากนี้ยังได้รับฉายาว่า ผู้กำกับโรคจิต เนื่องจากมีลักษณะเด่นคือ การออกแบบการดำเนินเรื่องแบบหักมุม 

การศึกษา
ทรงยศจบการศึกษาระดับชั้นมัธยมต้นจาก โรงเรียนอัสสัมชัญศรีราชา และมัธยมปลายจาก โรงเรียนเซนต์คาเบรียล และระดับปริญญาตรีจาก คณะนิเทศศาสตร์ จุฬาลงกรณ์มหาวิทยาลัย สาขาภาพยนตร์และภาพนิ่ง

การทำงาน

หลังเรียนจบทรงยศยังไม่มีงานจึงเตร็ดเตร่ที่คณะ 2 ปี โดยรับจ้างเป็นฟรีแลนซ์ถ่ายภาพ
แรกเริ่มเป็นสคริปต์ไรเตอร์ให้กับรายการสารคดีกระจกหกด้าน ทำอยู่ 3 เดือน ก็ขอลาออก[Muse Mag ฉบับที่ 2 เดือนมิถุนายน - สิงหาคม 2557 หน้า 8]

ภายหลังทรงยศได้ตัดสินใจบินไปที่อเมริกาเพื่อไปเป็นเด็กเสิร์ฟที่ซานฟรานซิสโกอยู่ปีกว่า 
จนวันหนึ่ง มีเพื่อนของทรงยศแนะนำตำแหน่งผู้ช่วย ผู้กำกับโฆษณาของพี่ต่อ (ธนญชัย ศรศรีวิชัย) โปรดักชั่นเฮาส์ที่ฟีโนมีนา

ต่อมาในวันที่ 1 กุมภาพันธ์ พ.ศ. 2566 ทรงยศได้จับมือกับ ปิง-เกรียงไกร วชิรธรรมพร เปิดตัวบริษัท ทาดา เอ็นเทอร์เทนเมนท์เพื่อยกระดับวงการไทยป็อปไปสู่ระดับสากล โดยเตรียมเดบิวต์เกิร์ลกรุ๊ปวงแรกชื่อ MXFRUIT"ย้ง ทรงยศ" - "ปิง เกรียงไกร" เปิดตัวบริษัทไอดอล เตรียมเดบิวต์เกิร์ลกรุ๊ป

 ผลงาน 
 ปี พ.ศ. 2540 กำกับภาพยนตร์หนังสั้น เรื่อง วันพักที่รักวุ่น
 ปี พ.ศ. 2543 ผู้ช่วยผู้กำกับหนังโฆษณา บริษัท ฟีโนมีนา (โปรดักชั่นฮาส์)
 ปี พ.ศ. 2543  -   ผู้กำกับภาพยนตร์สั้น เรื่อง ด. เด็ก ช.ช้าง
 ปี พ.ศ. 2546  -   ผู้กำกับภาพยนตร์ เรื่อง แฟนฉัน
 ปี พ.ศ. 2548  -  นักแสดงประกอบในเรื่อง เพื่อนสนิท รับบท ย้งพี่เก่า
 ปี พ.ศ. 2549  -  ผู้กำกับ ภาพยนตร์เรื่อง เด็กหอ 
 ปี พ.ศ. 2550  -  ผู้กำกับ มิวสิกวิดีโอเพลง ใกล้ไป ของวง ฟรายเดย์ (Friday) 
 ปี พ.ศ. 2551  -  ผู้กำกับ ภาพยนตร์สั้น เรื่อง หวานขม บิทเทอร์สวีท บอย ป๊อด เดอะ ชอต ฟิล์ม
 ปี พ.ศ. 2551  -   ผู้กำกับ ภาพยนตร์เรื่อง ปิดเทอมใหญ่ หัวใจว้าวุ่น 
 ปี พ.ศ. 2551  -   ผู้กำกับ ภาพยนตร์สั้นประกอบเพลง ระบำแห่งความตาย และ การเดินทางของหิ่งห้อย ของวงกล้วยไทย
 ปี พ.ศ. 2552  - ผู้กำกับร่วม ภาพยนตร์เรื่อง ห้าแพร่ง ตอน Backpacker 
 ปี พ.ศ. 2552  - ผู้กำกับ สารคดี เบื้องหลังคอนเสิร์ต Last Call For GR007 ของวง Groove Riders
 ปี พ.ศ. 2554  - ผู้กำกับ ภาพยนตร์ เรื่อง Top Secret วัยรุ่นพันล้าน 
 ปี พ.ศ. 2555 - ผู้กำกับ ซีรีส์ เรื่อง เรื่อง วุ่นรักเจ้าชายกาแฟ Coffee Prince Thailand  ,ผู้กำกับสารคดีท่องเที่ยว Hang Over Thailand 
ปี พ.ศ. 2556 - ผู้กำกับ มิวสิกวิดีโอเพลง ถ้าเขายังสำคัญ ของ สุพล พัวศิริรักษ์
ปี พ.ศ. 2556 - ผู้กำกับ ซีรีส์ เรื่อง ฮอร์โมนส์ วัยว้าวุ่น
ปี พ.ศ. 2556 - ผู้กำกับ ภาพยนตร์ เรื่อง ภาพยนตร์คอนเสิร์ต BODYSLAM นั่งเล่น
ปี พ.ศ. 2557 - โปรดิวเซอร์ ซีรีส์ เรื่อง ฮอร์โมนส์ วัยว้าวุ่น ฤดูกาลที่ 2 (จีเอ็มเอ็ม 25)
ปี พ.ศ. 2558 - โปรดิวเซอร์ ซีรีส์ เรื่อง Hormones The Final Season (ช่องวัน)
ปี พ.ศ. 2559 - โปรดิวเซอร์และผู้กำกับ ซีรีส์ เรื่อง I Hate You, I Love You (ไลน์ทีวี)
ปี พ.ศ. 2559 - โปรดิวเซอร์ ซีรีส์ เรื่อง โปรเจกต์ เอส เดอะซีรีส์ (จีเอ็มเอ็ม 25)
ปี พ.ศ. 2560 - ผู้กำกับ มิวสิกวิดีโอ เพลง ระเบิดเวลา ของวง Greasy Cafe
ปี พ.ศ. 2561 - โปรดิวเซอร์และผู้กำกับ ละครโทรทัศน์ เรื่อง เลือดข้นคนจาง (ช่องวัน 31)
ปี พ.ศ. 2562 - โปรดิวเซอร์ละครโทรทัศน์ เรื่อง My Ambulance รักฉุดใจนายฉุกเฉิน (ช่องวัน 31)
ปี พ.ศ. 2563 - โปรดิวเซอร์ ซีรีส์ เรื่อง แปลรักฉันด้วยใจเธอ part 1 (I told sunset about you) (ไลน์ทีวี)
ปี พ.ศ. 2564 - โปรดิวเซอร์ ซีรีส์ เรื่อง แปลรักฉันด้วยใจเธอ part 2(I promised you the moon) (ไลน์ทีวี)

 กรรมการ 
 พ.ศ. 2554 รายการ วัยรุ่นปั้นล้าน The Preminm Project ทางช่อง Play Channel
 พ.ศ. 2557 รายการ Hormones The Next Gen การค้นหาวัยว้าวุ่นรุ่นใหม่ ทางช่อง GTH On Air และ ช่องวัน 31
 พ.ศ. 2564 รายการ เดอะสตาร์ ไอดอล ทางช่องวัน 31 ร่วมกับ ศรัณย์รัชต์ ดีน, ณพสิน แสงสุวรรณ, ธนนท์ จำเริญ
 พ.ศ. 2566 รายการ เจ็ดแปดเก้าเซอร์ไววัล ทางช่องวัน 31 ร่วมกับ ทัชระ ล่องประเสริฐ, อภิสราฐ์ เพชรเรืองรอง, สุรัชต์ อิทธิพรชัย, อัจฉริยา ดุลยไพบูลย์ และ ประทีป สิริอิสสระนันท์
 พ.ศ. 2567 รายการ บัสซิ่ง ไทยแลนด์ ทางช่องวัน 31

 รางวัล 

 ภาพยนตร์เรื่อง แฟนฉัน 
 รางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546 ข่าว ผลรางวัลภาพยนตร์แห่งชาติ สุพรรณหงส์ ประจำปี 2546 ที่ สยามโซน.คอม
 ผู้กำกับการแสดงยอดเยี่ยม (นิธิวัฒน์ ธราธร, ทรงยศ สุขมากอนันต์, คมกฤษ ตรีวิมล, วิทยา ทองอยู่ยง, วิชชา โกจิ๋ว และ อดิสรณ์ ตรีสิริเกษม)
 สตาร์ เอ็นเตอร์เทนเมนท์ อวอร์ด ประจำปี พ.ศ. 2546 ข่าว ผลรางวัล Star Entertainment Awards 2003 ที่ สยามโซน.คอม 
 กำกับภาพยอดเยี่ยม (ทรงยศ สุขมากอนันต์)
 บทภาพยนตร์ยอดเยี่ยม (นิธิวัฒน์ ธราธร, ทรงยศ สุขมากอนันต์, คมกฤษ ตรีวิมล, วิทยา ทองอยู่ยง, อมราพร แผ่นดินทอง, วิชชา โกจิ๋ว และ อดิสรณ์ ตรีสิริเกษม)
 ผู้กำกับการแสดงยอดเยี่ยม (นิธิวัฒน์ ธราธร, ทรงยศ สุขมากอนันต์, คมกฤษ ตรีวิมล, วิทยา ทองอยู่ยง, วิชชา โกจิ๋ว และ อดิสรณ์ ตรีสิริเกษม)
 ภาพยนตร์ยอดเยี่ยม

 ภาพยนตร์เรื่อง เด็กหอ 
 รางวัลพระราชทานพระสุรัสวดี ครั้งที่ 28 ประจำปี พ.ศ. 2549 ข่าว ผลการประกาศรางวัลพระสุรัสวดี หรือตุ๊กตาทอง ครั้งที่ 28 ที่ สยามโซน.คอม
 บทภาพยนตร์ยอดเยี่ยม (ชลลดา เตียวสุวรรณ, วรรณฤดี พงษ์สิทธิศักดิ์, ทรงยศ สุขมากอนันต์)
 รางวัลภาพยนตร์ไทย ชมรมวิจารณ์บันเทิง ครั้งที่ 15 ประจำปี พ.ศ. 2549 ข่าว รายชื่อผู้ได้รับรางวัลจากชมรมวิจารณ์ฯ ปี 2549 ที่ ป๊อบคอร์นแม็ก.คอม
 ภาพยนตร์ยอดเยี่ยม (เด็กหอ)
 ผู้กำกับภาพยนตร์ยอดเยี่ยม (ทรงยศ สุขมากอนันต์)
 บทภาพยนตร์ยอดเยี่ยม (ชลลดา เตียวสุวรรณ, วรรณฤดี พงษ์สิทธิศักดิ์, ทรงยศ สุขมากอนันต์)
 รางวัลสตาร์ เอ็นเตอร์เทนเม้นท์ อวอร์ดส์ ครั้งที่ 5 ประจำปี พ.ศ. 2549 ข่าว ผลรางวัลผลรางวัล สตาร์ เอ็นเตอร์เทนเม้นท์ อวอร์ดส์ 2006  ที่ ป๊อบคอร์นแม็ก.คอม
 ผู้กำกับภาพยนตร์ยอดเยี่ยม (ทรงยศ สุขมากอนันต์)
 บทภาพยนตร์ยอดเยี่ยม (ชลลดา เตียวสุวรรณ, วรรณฤดี พงษ์สิทธิศักดิ์, ทรงยศ สุขมากอนันต์)
 เทศกาลภาพยนตร์ฟาทจ์แห่งอิหร่าน (Fajr Film Festival Iran) ครั้งที่ 25 ระหว่างวันที่ 1-11 กุมภาพันธ์ ค.ศ. 2007 
 ผู้กำกับภาพยนตร์ยอดเยี่ยม (ทรงยศ สุขมากอนันต์) (Crystal Simorgh for Best Director สาขา Competition of Spiritual Cinema (Seeking the Truth))
 ‎เทศกาลภาพยนตร์นานาชาติเบอร์ลิน ครั้งที่ 57 เยอรมนี (Berlin International Film Festival) พ.ศ. 2550 ข้อมูลภาพยนตร์ IMdb เด็กหอ ได้รับรางวัลหมีแก้ว จากเทศกาลหนังเบอร์ลินสายหนังเด็ก
 ภาพยนตร์ยอดเยี่ยม (ทรงยศ สุขมากอนันต์) - รางวัลหมีแก้ว (Crystal Bear) สาย Generation Kplus - ตัดสินโดยกรรมการเด็ก  11 คน
 ภาพยนตร์ยอดเยี่ยม รองอันดับ 1 (ทรงยศ สุขมากอนันต์) - รางวัล Special Mention of Deutsches Kinderhilfswerk (องค์การสนับสนุนเด็กเยอรมัน) สาย Generation Kplus ตัดสินโดยกรรมการผู้ใหญ่ 7 คน จากนานาชาติ

 อื่นๆ 
ทรงยศ ก่อนหน้านั้นในช่วงที่จะมาเป็นผู้กำกับภาพยนตร์ เคยเป็นคนเขียนสคริปต์รายการสารคดีในช่วงเวลาสั้นๆ 3 เดือน 
และเคยไปใช้ชีวิตเป็นเด็กเสิร์ฟที่ร้านอาหารไทยในซานฟรานซิสโก พร้อมกับ วิชชา (เดียว) หนึ่งในผู้กำกับ “แฟนฉัน”  เพราะได้แรงบันดาลใจจากจากละครทีวีในบทบาทของตัวเอกเป็นเด็กเสิร์ฟMuse Mag ฉบับที่ 2 เดือนมิถุนายน - สิงหาคม 2557 หน้า 4